**Fremmedspråk og språklig fordypning, 8. trinn 2021/2022**

Språk åpner dører. Når vi lærer andre språk, får vi muligheten til å komme i kontakt med andre mennesker og kulturer, og det kan øke vår forståelse for hvordan mennesker lever og tenker.

I § 1 – 8 i forskrift til opplæringslova heter det:*” Elevane på ungdomstrinnet i grunnskolen skal i tillegg til opplæring i engelsk ha opplæring i eit framandspråk til, eller språkleg fordjuping i engelsk, norsk eller samisk. Når ein elev har valt anten framandspråk eller språkleg fordjupning, skal eleven normalt ha faget på heile ungdomstrinnet (…)”*

Valgmulighetene ved Ullandhaug skole er fremmedspråkene **tysk, fransk**, **spansk**, eller **språklig fordypning i engelsk**.

Fremmedspråk og språklig fordypning er likestilte fag. Elevene skal ha en standpunktkarakter, og kan trekkes ut til muntlig lokalt gitt eksamen på 10. årstrinn. Karakteren i faget skal telle ved inntak til videregående opplæring.

**Tysk/ fransk/ spansk**

Sammen med engelsk er tysk, fransk og spansk de mest brukte språkene i europeisk sammenheng. Samarbeid og kontakt over landegrensene har økt, derfor blir det stadig viktigere å kunne språk.

Fremmedspråk er bygget opp som et 3-årig kurs. **Opplæringen som gis i 8. klasse danner grunnlaget for opplæringen på 9. og 10. trinn, og deretter på videregående skole, studieforberedende utdanningsprogram, nivå 2**.

**Språklig fordypning i engelsk**

Språklig fordypning i engelsk bygger på det samme faglige grunnlaget som engelskfaget.

Fordypningen skal gi mulighet til å utforske tekster fra ulike emneområder, og inspirere til praktisk og kreativ språkbruk. Et vidt spekter av tekster skal være utgangspunktet for arbeidet med språk og tekst.

De som velger språklig fordypning i engelsk og ønsker seg inn på studieforberedende utdanningsprogram etter grunnskolen, må starte på nivå 1 i tysk eller fransk på videregående skole. Ikke alle skoler i fylket har dette tilbudet pr. dags dato.

Eleven har mulighet til å sette opp et **første og et andrevalg.**

Hvis det blir for mange søkere til et fag (full klasse), vil det bli loddtrekning. Eleven vil da få skriftlig beskjed om at hun/han har fått andrevalget sitt.

**Du velger på valgskjema som er lagt ut i classroom for nye 8.trinn.**

**Frist for å velge er 21. mai**

Unni Iversen Gro-Anette Slettebø gro-anette.juul.slettebo@stavangerskolen.no

Rektor Rådgiver